Aiheena on edelleen Jeesuksen ja ihmisen välinen suhde -
sekä myös ihmisten keskinäiset elämän kuviot.
Läheinen Herra-suhde voi myös avautua siitä, -
mitä Jeesus on tänne pimeään maailmaan tuonut.
Eivätkö ihmiset monesti sano, että maailma on mennyt ihan pimeäksi?
Että sellaista kirkasvaloista polkua ei oikein löydykään.
Jeesus sanoo Sanan, joka on kestänyt yli 2 000 vuotta voimassa.
Hän puhuu valkeudesta, jonka Hän toi.
Aivan samalla lailla, kuin Jumala sanoi Moosekselle: "Minä olen", -
niin Jeesuskin sanoi monta kertaa: "Minä olen."
Hän lisäsi tässä raamatunkohdassa Joh. 8:12: -
"Minä olen maailman valkeus; joka minua seuraa, -
se ei pimeydessä vaella, vaan hänellä on oleva elämän valkeus".
Meillähän on jokaisella hyvin monipuolinen elämä niin, -
että siinä on monta eri osa-aluetta.
On lähimmäissuhteet, Jumala-suhde, elämän tarkoitus.
On se, mitä teemme tai suunnittelemme tekevämme.
On myös taaksepäin sellaista elämää, -
josta pitäisi saada jotain puhtaaksi.
On aika erikoista, että Jeesus tuli puhdistamaan pimeyttä pois.
Jos sanotaan, että pimeyden voimat voivat valloittaa alueita -
tai ihmisen sisintä, niin Jeesus tuli vapauttamaan siitä pimeydestä
- myös sisimmän elämän.
Jeesus puhuu tässä maailman valkeudesta.
Olipa aika erikoinen eräs tilanne.
Oli suuri rukouskokous. En muista, oliko 100 vai 200 ihmistä.
Siellä oli eri rukousaiheita.
Pastorit esittelivät ensin rukous- aiheen. Sitten yhdessä rukoiltiin.
Siellä oli henkilö kuuluttamassa nämä asiat, -
mutta välillä hän puhui kielillä.
Ajattelin siinä, -
että nyt meni jotenkin oudosti. Ei ole ilmestyksiä eikä selityksiä, -
vaan ainoastaan sanoma tuodaan esille, -
mutta sitä ei tuoda ihmisten tietoon.
Kielillä puhumisessa on näet aina Jumalan sanoma taivaasta.
Oletko näin sitä ajatellut?
Odotin ja ihmettelin, kun todella moneen kertaan -
olivat nämä kielet esillä. Ne kuuluivat mikrofonista kaikille.
Jumalalla oli siihen suunnitelma. Hän antoi erikoisen vastauksen.
Hän näytti minulle vesipyörteen, joka pyöri vastapäivään.
Siis oikealta vasemmalle.
Vesipyörre oli niin runsas, että siinä olisivat autot -
ja isot kivet, kannot -
ja puut ja kaikki menneet mukaan vesipyörteeseen ja nurin.
Kun tuommoinen elävä ilmestys tulee, -
niin sen, joka on sen saanut siinä tai useammankin, -
on syytä selvittää Jumalan antamat ilmestykset.
Raamattu näet sanoo, että Jumala on ilmestyksen Jumala.
Sain ihan sydämeeni tutkia ja kysyä, -
mikä tämä valtava virtaava pyörre on.
Vastaus tuli, että se on rukoilijoiden valtava joukko.
Jokainen rukoilija on pisara.
Pisaroita tarvitaan siis todella paljon.
Siihen tuli myös, että maailma pyörii myötäpäivään -
ja sillä on kova voima ja vastus.
Jos rukoilijoitten pyörre vahvistuu, -
niin maailman eli Jumalan vastainen pyörre heikkenee rukousten kautta.
Ajattelin monta kertaa myöhemmin, -
että voi, kuinka taitavasti Herra halusi ohjata -
jokaisen rukouskokoukseen tulleen tajuamaan, -
että häntä tarvitaan. Hän on pisara.
Hän varmasti kutsuu toisiakin rukoukseen, -
jotta pisaroita tulee lisää, ja maailman pyörre heikkenee.
Se tuntui kyllä Herran puheelta.
Silloin ajattelin, -
miten Jumalan Sana osoittaa meidän muuttuvan.
Jumala ilmestyy monella tavalla.
Voisi sanoa, että se on Ilmestys- kirjassa aika helposti esitetty.
Se tuntuu kokonaisuutena suurelta ja ihmeelliseltä, -
mutta siihenkin tulee - ei inhimillinen - vaan hengellinen selitys
Johannes näki Ilmestyskirjan mukaan hyvin monenlaisia asioita -
ja toi ne Jumalan ilmoituksena meille.
Tämä on Ilm. 5:13: -
"Ja kaikkien luotujen, jotka ovat taivaassa ja maan päällä -
ja maan alla ja meren päällä, -
ja kaikkien niissä olevain minä kuulin sanovan: -
'Hänelle, joka valtaistuimella istuu, ja Karitsalle ylistys -
ja kunnia ja kirkkaus ja valta -
aina ja iankaikkisesti!'"
Vähän lyhyesti on tämä hyvin laaja asia tässä pienessä jakeessa.
Ajattele, mitä hän koki siellä Patmos-saarella vai missä olikaan.
Vanhaksihan hän sai elää. Ajattele tätä!
Hän kuuli kaikkien luotujen, jotka olivat taivaassa ja maan päällä -
ja maan alla ja meren päällä, -
ja kaikkien niissä olevain hän kuuli sanovan näin.
Siis ihmiskunta, taivaalliset enkelit, -
taivaissa olevat ihmiset, haudatut ihmiset, heidän sielunsa.
Hän kuuli kaikkien näiden sanovan taivaallisesta Isästä: -
"Hänelle, joka valtaistuimella istuu," -
ja sitten Jeesuksesta: "ja Karitsalle".
Sitten hän puhuu, mikä heille on arvollista: -
"ylistys ja kunnia ja kirkkaus ja valta".
Siinä Johannes sai kokea sen, -
että taivaalliselle Isälle, joka valtaistuimella istuu -
ja Karitsa siinä on Jeesus Kristus, -
annetaan ylistys ja kunnia.
Kun ylistyslauluja lauletaan, sanoissa on aina Jumalan kunnia.
Me siis kunnioitamme niillä sanoilla ja sydämellämme -
laulaen ja ylistäen Häntä.
Se lisääntyy siinä, kun sanotaan 'ja kirkkaus'.
Tuo Jumalan läsnäolon kirkkaus monesti koetaan eri tilaisuuksissa -
tai rukoushetkissä. Jopa yksinkin voi kokea kirkkautta ympärillään.
Sellaista Jumalan Hengen vaikuttamaa Jumalan läheisyyden kirkkautta.
Tämä Sana lisääntyy vielä tässä, kun sanotaan: -
'ylistys ja kunnia ja kirkkaus ja valta aina ja iankaikkisesti'.
Tuo ihmeellinen kunnioitus, jonka hän siellä kuuli, -
että kaikki ihmiset maan päällä ja taivaissa, maan alla, meren päällä -
sanoivat hänelle, joka valtaistuimella istui ja Karitsalle -
ylistys ja kunnia ja kirkkaus ja valta aina ja iankaikkisesti.
Tuo kaikkivaltius aivan varmasti oli Johannekselle selvä, -
että Hänellä on valta.
Hän kuuli sen Pyhässä Hengessä niin selvästi.
Ajattele, tuo ylistys Isälle ja Pojalle ja siinä kunnioitus -
ja samalla tuo kirkkaus tulee mukaan.
Monesti tuota kirkkautta olen inhimillisesti itse saanut kokea.
Ei niinkään inhimillisellä tavalla, -
vaan Jumalan läsnäolo on tullut kirkkauden muodossa.
Jumala antoi hyvin voimakkaan rukouksen hengen.
Siis halun rukoilla useita tunteja päivässä.
Se ei ole sitä, että minä jotenkin korotan itseäni, -
vaan se oli Jumalan antamaa eri alueiden puolesta, -
19 eri maakunnan puolesta.
Monena päivänä oli niin, -
ettei minulla ollut sitä rukouksen tahtoa/halua, mutta se annettiin.
Siis ei ainakaan niin voimakkaana ollut tuo halu.
Saisi kyllä olla voimakkaampana.
Kun siinä rukoilin, niin pyysin jokaisen maakunnan kohdalla, -
että anna, Herra, kirkkautesi.
Vieläkin anna, Herra, kirkkautesi.
Koin, että parin maakunnan alueella sitä kirkkautta, -
sitä elävää uskon elämää, oli runsaammin kuin muualla.
Olin rukoillut näitä asioita hyvin monipuolisesti -
ja myös rukoillut kielillä kaikkien näiden maakuntien puolesta.
Ystävä, kun annettu rukousvoima oli loppumassa, -
niin koin, että kotonani oli sitä Jumalan kirkkautta.
Aivan erilainen tuntu oli koko kodissa: -
eteisessä, keittiössä, vessassa jne.
Ihmettelin, kun useita päiviä oli Jumalan läsnäolo.
Daavidhan on sanonut, että minä saan asua Herran huoneessa -
päivieni loppuun asti.
Ei suinkaan hän temppelissä asunut vaan kuninkaanlinnassa, -
ja siellä hän sai asua Herran huoneessa, Herran läsnäolossa.
Ystävä, Raamattu sanoo, -
että me muutumme kirkkaudesta kirkkauteen, -
niin kuin muuttaa Herra, joka on Henki.
Meitä oli koolla 4-5 miestä.
Ryhmän vetäjälle oli tullut mieleen, -
että hän luetti meillä, siis minä mukaan lukien -
näistä evankeliumeista, joissa Jeesus opettaa -
maailmanlopun yleisistä enteistä -
sekä Ilmestyskirjasta myös jonkin kohdan.
Siinä tuli tämä ihmeellinen todellisuus, -
että hän toisella kertaa luetti nämä samat.
Siellä miesten kanssa istuessani yhtäkkiä näin lukemisen lopussa, -
kun raamatunkohdat Jeesuksen tulemuksesta oli luettu kahdesti, -
näin näkynä meidät kaikki seisomassa rinnakkain.
Oikealla ja vasemmalla oli paljon ihmisiä samoin seisomassa.
Vasemmalla puolella tuhansia, oikealla puolella tuhansia.
Samalla jokaisen ylle laskettiin kirkkautta.
Sellainen kirkkauden peite jokaisen ylle.
Ihmettelin, kun kirkkaus yhä lisääntyi ja lisääntyi
Olimme ikään kuin melkein pumpulissa.
Kun tuo kirkkaus tuli näkyviin, ja Sanat oli luettu, -
niin nousin ylös seisomaan itsekin.
Katsoin ylöspäin, niin siellä ilmeisesti n. 200 metrin päässä -
seisoi itse Jeesus siinä näyssä.
Sieltä tuli minuun päin ikään kuin levenevä tie -
Jeesuksesta alaspäin.
Kun tuo kirkkaus lisääntyi ja lisääntyi, -
niin olimme ikään kuin pumpulin sisällä ihan kirkkauden keskellä.
Silloin huomasin, että Jeesus taitaakin olla -
jo niin lähellä meitä kirkkaudessa seisovia, -
että Hän nostaa meidät ylös kanssaan.
Miksi meidän tarvitsee olla ja vaeltaa valkeudessa?
"Minä olen maailman valkeus. Joka minua seuraa, -
se ei pimeydessä vaella."
Synnit anteeksi saaneena, Jeesuksen verellä puhdistettuna -
me muutumme kirkkaudesta kirkkauteen, -
niin kuin muuttaa Herra, joka on Henki.
Kun Jeesus on uskon alkaja ja kasvattaja -
ja tuon valkeuden ja anteeksiantamuksen tuoja, -
niin me pysymmekin valmiina tempausta varten, -
kun Hän tulee hakemaan meidät hääjuhlaan.
Tuo valkeudessa vaeltaminen ei siis olekaan sitä, -
että on aika hauska ja mukava olla, kun synnit eivät paina.
Nythän elämä jatkuu vain näin myönteisesti ja hyvin.
Ei, vaan se on valvomista Herran avulla.
Hän ei pimeydessä vaella, vaan hänellä on oleva elämän valkeus, -
jonka ystävämme Herra Jeesus Kristus maailman valkeutena -
totuutta ja armoa täynnä antaa, kun Häntä seuraa.
Siis tällainen todellinen suhde Herran Jeesuksen kanssa.
Ei niin, että olen silloin ja silloin tullut uskoon.
No, miten se usko nyt voi?
Siis kysymys on usein sellainen, -
kun tien päällä sanotaan: "No hei, mites voit?"
Nyt voisi kysyä: "Miten uskon- suhteesi Jeesuksen kanssa voi?"
Raamattu sanoo, -
että meillä on Jeesuksen veren kautta pääsy kaikkeinpyhimpään -
eli mahdollisuus elää Jeesuksen kanssa yhteydessä.
Siihen me kasvamme. Hän kasvattaa uskon alkajana ja kasvattajana.
Hän on täynnä valkeutta, armoa ja totuutta.
Siksi tiedämme, että Hän myös osaa auttaa, -
koska Hän tuntee ajatuksemmekin jo kaukaa.
Siis meissä ei ole mitään, mitä Hän ei jo tiedä.
Mutta tämä on tarkoitettu paljon laajemmalle kuin sinulle ja minulle -
eli myös niille, jotka eivät tiedä valkeudesta vielä mitään, -
vaan he pimeydessä vaeltavat.
Johannes Kastaja sanoi tuon ihmeellisen Sanan: -
"Katso... maailman..." Ei, vaan hetkinen...
Hän sanoi, että...
Tuo Jeesuksen Kristuksen todellisuus tulee niin ihanasti siinä: -
"Katso, Jumalan Karitsa, joka ottaa pois maailman synnin."
Siis olkoon mitä uskontokuntia tai pakanauskontoja -
tai mitä poliittisia tai jumalan- kieltämissysteemejä tai noituuksia, -
niin Jumalan Poika tuli uhraamaan itsensä kaikkien puolesta, -
koska Isä rakastaa Jumalan kuvaksi luomaansa ihmistä.
Eloa on paljon, työmiehiä vähän.
Valkeudessa vaeltavia Jumala odottaa, -
koska Raamatun Sana sanoo: -
että luomakuntakin odottaa Jumalan lasten kirkkauden ilmestymistä.
Ja mitä se on? Se on se sama elämänmuoto, -
mikä paratiisissa oli: täynnä Jumalan yhteyttä, -
täynnä puhtautta, täynnä kuuliaisuutta -
Jumalan Hengen varassa.
Vaeltakaa Pyhässä Hengessä, että ette lihan himoa täytä.
Meille on tie valmistettu, Puolustaja annettu.
On meidän valintamme koko ajan, -
vaellammeko me Pyhän Hengen avulla Jeesusta seuraten valkeudessa
vai vieläkö maailman pelot ja pimeys vievät mukanaan.
Rukoillaan.
Kiitämme ja ylistämme, Jumala, Sinua, -
että Jeesus Kristus täynnä armoa ja totuutta -
ei lainkaan tullut tuomitsemaan, vaan pelastamaan ihmiskunnan, -
tähän maailmaan syntyneet ihmiset.
Anna, elävä Jumala, herätyksen tuli uskovien sydämiin -
niin todellisena, että tämän maailman pimeys ei pimitä sitä tulta, -
vaan se tuli saa kohdata niitä, jotka pimeydessä vaeltavat.
Tuo sinun uutta luova Jumalan Sanan tulesi.
Anna ihmeitä ja merkkejä elävän Jumalan Sanan vaikutuksesta.
Näin se Sinun Sanallasi koko ajan luoma uusi luomus, -
ihminen, joka on kuuliaisempi Sinun rakkaalle sanomallesi, -
ei kulkisi pimeydessä, vaan kulkisi valkeudessa, -
jonka Sinun totuutesi Sana saa aikaan.
Suo meidän elää elämän lähteellä, Jumalan Sanan lähteellä.
Silloin ihminen ei kulje vain omilla teillään, -
vaan Jumalan teitä myöten.
Näin Jumalan rakkaus tulisi julki mahdollisimman monen kohdalla.
Kuule rukouksemme ja anna tuo maailman valkeus, -
tuo kirkkaus, ihmisten sydämiin ja koteihin ja koko elämäämme, -
jotta se loistaisi myös niille, -
jotka seuraavat, miten kristitty ihminen Jumalan kanssa vaeltaa.
Onko Jumala hänelle todellinen?
Vahvista meidän suhdettamme, Jumala, Pyhässä Hengessä -
Jeesuksen seuraajiksi. Aamen.
Tekstitys: Tuula-Riitta Virrankare